text: Bage-event populær som aldrig før
  09 februar 2015 kl. 12.12
  Vejle Kommune har fået mange tilmeldinger til et bage-arrangement, som de holder i vinterferien. Bagningen er så populær, at de har været nødt til at oprette flere hold og lave venteliste.
  I vinterferien er der traditionen tro arrangementer for børn mange steder i landet. Vejle er ikke en undtagelse. Her har Afdelingen for Kultur og udvikling blandt andet sørget for en kage-workshop, hvor byens børn kan prøve kræfter med kagekunsten.
  Og det har vist sig at være særdeles populært. Kommunen har måtte oprette ekstra hold og venteliste til de børn, der ikke blev plads til.
  - Vi har nok omkring 70 på venteliste, så man må sige, at det er overordentlig populært, siger Birgit Lykke Jørgensen fra Vejle Kommune.
  Hør Birgit Lykke Jørgensen forklare, hvorfor hun tror, bage-kurserne er så populære (varighed: 1:30)
  